પ્રકાશપર્વ ગણાતા દિવાળીના તહેવારોમાં ઘર સજાવટ ઉપરાંત મીઠાઈઓની ખરીદી તથા સુશોભનની ચીજવસ્તુઓ ખરીદવા માટે નાગરિકો પડાપડી કરતા જોવા મળ્યા હતાં ત્યારે આ તકનો લાભ ઉઠાવી કેટલાક સ્થાનિક તત્વો દ્વારા નકલી ચીજવસ્તુઓ બજારમાં ઠાલવવામાં આવી રહ્યાં હોવાની માહિતીને ધ્યાનમાં રાખી શહેરના રિલીફ રોડ, દિલ્હી દરવાજા, કાલુપર સહિતના મોટાભાગના વિસ્તારોમાં આવેલી ફટાકડાની દુકાનોમાં પોલીસે વ્યાપક દરોડા પાડયા હતાં અને કેટલાક ચાઈનીઝ બનાવટના ફટાકડા જપ્ત કર્યા હોવાનું જાણવા મળી રહયું છે.